Kubas suns
Kubas suns (Cubacyon transversidens) ir izmiris suņu dzimtas plēsējs. Tā ir Kubas suņu ģints (Cubacyon) vienīgā suga, kas bija sastopama tikai Kubas salā. Par Kubas suni zinātniekiem ir ļoti maz datu, ir atrasts tikai viens apakšžokļa fragments. Atšķirīgas ģints zinātniskais vārds Kubas sunim tika iedots 1974. gadā. Ir zinātnieki, kas nav pārliecināti, vai Kubas suņa atrastais kaula fragments nav kāda mājas suņa fosils kauls. Tomēr zinātnieku grupa, kas veic pētījumus par Kubas suni ir pārliecināti, ka tas ir nezināms savvaļas suņu dzimtas dzīvnieks.